21. Razvoj skupne varnostne in obrambne politike po začetku veljavnosti Lizbonske pogodbe (
Krzysztof Lisek
(PL) Gospod predsednik, podal sem ustno spremembo. Opravičujem se za tak postopek, ampak glede na dramatične dogodke v Libiji se nam je zdelo pomembno dodati nekaj besed. Prosimo vas, da podprete spremembo, po kateri bi v tretji vrstici za besedami "izvajanje dejavnosti na terenu" dodali naslednje besede, in sicer ...
(Govornik je nadaljeval v angleškem jeziku)
- "poziva Svet, naj nemudoma zagotovi humanitarno pomoč Misrati in drugim naseljenim krajem, zlasti s pomočjo ladjevja; je zelo zaskrbljen zaradi vse večjega števila žrtev konflikta v Libiji ter zaradi poročanj, da naj bi Gadafijev režim proti civilnemu prebivalstvu uporabljal kasetno strelivo in drugo orožje".
Predsednik
Gospod Lisek, opravičujem se, ampak ustna sprememba je bila zavrnjena, ker smo sprejeli spremembe točke 71, zato moram žal povedati, da o tem ne moremo glasovati. Točka je spremenjena s spremembo, ki smo jo dali na zapisnik.
Roberto Gualtieri
poročevalec. - Gospod predsednik, ustna sprememba se glasi, kot sledi. Prvotno besedilo priznava, "da Nato še naprej ostaja temelj kolektivne varnosti svojih držav članic", dodatek pa se glasi "in sega preko njih".
